Novi napredak u borbi protiv tuberkuloze
Sa novim razumjevanjem dijelovanja pyrazinamida, može se napraviti lijek koji će skratiti liječenje tuberkuloze sa 6 na 2 mjeseca.
Naučnici kažu da će novi nalazi o korištenju uobičajenih ljekova protiv tuberkuloze skratiti period lječenja pacijenata zaraženih tom opakom bolesti. Ljek pyrazinamid je u širokoj upotrebi u kombinaciji sa drugim ljekovima kojima se nastoji suzbiti ta u mnogim slučajevima smrtonosna infekcija. Lječnici su sada naučili nove detalje o tome kako lijek djeluje i smatraju to prekretnicom u lječenju tuberkuloze. Standardna terapija koja se danas koristi u lječenju tuberkuloze je kombinacija četiri lijeka koje pacijent uzima tokom 6 mjeseci. Prije 40 godina lječenje TBC-a je trajalo znatno duže, dok nije otkriven lijek koji je donio prekretnicu. "Pyrazinamid je omogućio da taj period bude skraćen na 6 mjeseci, umjesto dvije godine. To je bila dramatična prekretnica 1970-tih", kaže dr. Clifon Barry koji vodi istraživački centar za tuberkulozu u Američkom nacionalnom institutu za zdravlje. On kaže da su naučnici odavno znali da pyrazinamid, sam po sebi, ne uništava aktivne bakterije tuberkuloze. Ali su istraživači sada otkrili da lijek ubija prikrivene bakterije u obliku mikroba, koje ne izazivaju primjetne simptome. Sa novim razumjevanjem kako pyrazinamid zapravo djeluje na molekularnom nivou, Barry kaže naučnici će biti u stanju da naprave mnogo jači lijek koji će dodatno skratiti liječenje tuberkuloze sa 6 na svega dva mjeseca: "Do sada je to bio potpuno empirijski pristup - jednostavno probajte sve što možete da vidite da li će to ubiti bakterije malo brže ili pod odredjenim neponovljivim okolnostima. Sada, sa novim saznanjem o molekularnom mehanizmu lijeka, mi možemo koristiti drugačiji mehanizam u pristupu, što znači na strukturi zasnovan, na protein usmjeren pristup." Dr. Barry vjeruje da novo, preciznije usmjereno korištenje pyrazinamida može konačno zaustaviti globalnu epidemiju bakterije tuberkuloze, koja je zarazila blizu trećine čovječanstva. I dok je oko osam miliona ljudi oboljelo od veoma zarazne aktivne forme TBC-a, procjenjuje se da dva miliona ljudi nose latentnu formu bez primjetnih simptoma. "Treba podsjetiti da se svaki slučaj aktivnog oboljenja prenese na najmanje deset drugih ljudi. I umjesto da liječimo tih deset ljudi, ukoliko počnemo tretman prije nego se ljudi razbole, prije pojave simptoma, onda zaista možemo drastično smanjiti broj oboljelih", kaže dr. Barry. Experti pozdravljaju novo otkriće o djelovanju tog važnog lijeka protiv tuberkuloze, i izglede za uspješnije lječenje, ali kažu da je najbolji put globalnog usporavanja epidemije da se novi tretman poznatim ljekom kombinuje sa novim, bržim i pouzdanim testiranjem na TBC.